Under retssagen samme dag bad Sea Shepherds leder på land, Rosie Kunneke, om at få ordet. Hun erklærede, at hun ikke anerkendte grindeloven som gældende lovgivning. Hun sagde, at Danmark har bundet sig til Bern konventionen, og derfor mente hun, at institutioner i det danske rige skulle virke under konventionen. Hun sagde, at de blev arresteret af dansk politi og er stillet for en dansk domstol. Derfor anerkendte hun ikke grindeloven og nægtede at svare på spørgsmål. De fire andre anklagede nægtede flere gange at svare på spørgsmålene fra anklageren, som i stedet valgte at vise et videoklip fra Sea Shepherd, hvor Rosie Kunneke fortalte om det som skete i Bøur, da hun blev arresteret.<ref>{{Cite web |url=http://www.in.fo/news-detail/news/eg-vidurkenni-ikki-grindalogina/ |title=in.fo - Eg viðurkenni ikki grindalógina (- Jeg anerkender ikke grindeloven) |access-date= 8. august 2015 |archive-date= 9. august 2015 |archive-url=https://web.archive.org/web/20150809140059/http://www.in.fo/news-detail/news/eg-vidurkenni-ikki-grindalogina/ |url-status=dead }}</ref> En af de fem anklagede, Xavier Figarella fra Corsica, Frankrig, som blev arresteret mens han sejlede i en gummibåd tæt på grinden i Bøur, sagde til sit forsvar, at han hverken forstod eller talte engelsk, og derfor havde han ikke forstået beskeden fra politiet, som bad ham om at holde sig væk fra grinden. Anklagemyndigheden vister derefter et videoklip, hvor man hørte at politiet råbte til Figarella, at de skulle holde sig mindst en sømil væk fra grindeflokken. Man hørte også en politibetjent spørge på engelsk "Do you speak English", hvorpå Figarella svarede "No". Derefter viste anklagemyndigheden et videoklip fra YouTube, som Sea Shepherd Global har produceret,<ref>[https://www.youtube.com/watch?v=3ZFlOzuBXU8 YouTube.com - #StandUp250 Corsica (France) - Xavier Figarella]</ref> hvor Figarella på engelsk fortæller om hvad der skete, den dag han blev arresteret.<ref>[http://www.in.fo/news-detail/news/avdukadur-av-youtube/ in.fo - Avdúkaður av YouTube (Afsløret af YouTube)] {{Webarchive|url=https://web.archive.org/web/20150809140049/http://www.in.fo/news-detail/news/avdukadur-av-youtube/ |date= 9. august 2015 }}, skrevet den 6. august 2015 av Hallur av Rana.</ref>
Samfund Historie Miljø_og_samfund Organisationer